**Az előterjesztést megtárgyalták:**

- Gazdasági és Városstratégiai Bizottság

- Jogi és Társadalmi Kapcsolatok Bizottsága

**A határozati javaslatot és a rendelet tervezetet törvényességi szempontból megvizsgáltam:**

/: Dr. Károlyi Ákos :/

jegyző

ELŐTERJESZTÉS

Szombathely Megyei Jogú Város Közgyűlésének 2018. június 25-i ülésére

**Javaslat a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosítására**

A SZOVA Nonprofit Zrt., mint a szombathelyi fizető parkolási rendszer üzemeltetője (a továbbiakban: üzemeltető) a 148/2017.(IV.24.) GVB számú határozat alapján elkészítette a rendeletmódosítási javaslatát a Kisfaludy u. (Vörösmarty M. u. - Nádasdy F. u. között), Széll K. u. (Vörösmarty M. u. - Éhen Gy. tér között), Széll K. u. 51. A-C. tömbbelső, Vasút u. 1-7., Éhen Gy. tér 1-3. fizetőparkolási övezethez csatolásáról.

**A fizető parkolási övezet kiterjesztésére vonatkozó javaslat:**

Az Üzemeltető az elkészült forgalomtechnikai tervek alapján (az előterjesztés melléklete) a Széll K. u. (Vörösmarty M. u. - Éhen Gy. tér között), a Széll K. u. 51. A-C. tömbbelső, a Kisfaludy u. (Vörösmarty M. u. - Nádasdy u. között), Éhen Gy. tér 1-3., és a Vasút u. 1-7. parkolók esetében javasolja a fizetőparkolási rendszerhez csatolást. A SZOVA Nonprofit Zrt. szakmai érvek alapján a Széll K. u. esetében a párhuzamos parkolást, míg a Kisfaludy u. esetében a Vörösmarty M. u. irányába történő egyirányú forgalom kialakítását javasolja megvalósítani. Itt az utca jobb oldalán az úttesten kerülnének a várakozóhelyek kialakításra, míg bal oldalt szemből történő kerékpársáv kialakítása javasolt.

A Széll K. utcában a párhuzamos parkolósáv kialakításával megszűnik a lakosság által is jelzett járdán, kavicsolt területen történő szabálytalan várakozás.

Az érintett területek önkormányzati képviselői fogadóórán tájékoztatót tartottak a parkoló bővítésről a Tervező és az Üzemeltető bevonásával.

A kapacitásvizsgálat alapján a parkolóhelyek fizetőövezetbe vonhatók. A fizetőövezetek bevezetésével csökkenhet a várakozóhelyeket igénybevevő járművek száma, így az itt lakók a kedvezményes éves lakossági bérlet kiváltásával könnyebben találhatnak szabad parkolóhelyet.

A 2018. szeptember 1-től javasolt fizetőparkoló bővítéssel érintett utcák esetében 7 db napelemes parkolójegy-kiadó automata kerülne telepítésre, melyek az Üzemeltető rendelkezésére állnak. Az Üzemeltető javaslata, hogy az utcák a területi elhelyezkedésük alapján a II. díjzónába kerüljenek besorolásra (200Ft/óra).

Javasolom a Tisztelt Közgyűlésnek, hogy a SZOVA Nonprofit Zrt. által készített forgalmi rend változtatását fogadja el azzal, hogy a Nonprofit Zrt. az elfogadott forgalmi rend változtatásnak megfelelő kiviteli tervdokumentációt állítsa össze, és nyújtsa be az Önkormányzathoz véleményezésre.

Az előterjesztés melléklete, terjedelme miatt elektronikusan kerül kiküldésre. Elérhetősége: [www.szombathely.hu/kozgyules/e-kozgyules/2018](http://www.szombathely.hu/kozgyules/e-kozgyules/2018).

Kérem a Tisztelt Közgyűlést, hogy az előterjesztést megtárgyalni, a határozati javaslatot elfogadni és a rendeletet megalkotni szíveskedjék.

**Szombathely, 2018. június „ ”**

**(: Dr. Puskás Tivadar :)**

**HATÁROZATI JAVASLAT**

**….…./2018. (VI.25.) Kgy. számú határozat**

A Közgyűlés megtárgyalta a „Javaslat a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosítására” című előterjesztést, és az alábbi döntést hozza:

1. A Közgyűlés egyetért az előterjesztésben szereplő, a SZOVA Nonprofit Zrt. javaslatának megfelelő fizető parkolási övezet bővítésével és forgalmi rend változtatásával a következők szerint:

* Széll K. utca (Vörösmarty M. u. – Éhen Gy. tér között) párhuzamos parkolás,
* Széll K. u. 51. A-C. tömbbelső párhuzamos és merőleges parkolás,
* Kisfaludy u. (Vörösmarty M. u. - Nádasdy u. között) párhuzamos parkolás és egyirányúsítás a Nádasdy F. utca felől a Vörösmarty M. utca irányába,
* Éhen Gy. tér 1-3. párhuzamos parkolás,
* Vasút u. 1-7. párhuzamos és merőleges parkolás.

1. A Közgyűlés felkéri a SZOVA Nonprofit Zrt-t, hogy az elfogadott forgalmi rend változtatásnak megfelelő kiviteli tervet készíttesse el, és nyújtsa be a Polgármesterhez véleményezésre.
2. A Közgyűlés felkéri a SZOVA Nonprofit Zrt-t, hogy a forgalmi rend változáshoz szükséges építési munkákat végezze el és a közúti jelzésrendszert alakítsa ki.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Dr. Németh Gábor, SZOVA Nonprofit Zrt. vezérigazgatója

Lakézi Gábor, Városüzemeltetési Osztály vezetője)

**Határidő:** 1. pont esetén: azonnal

2. pont esetén: 2018. július 20.

3. pont esetén: 2018. augusztus 31.